Kiirustage, seltsimehed unetud! Kella kaheks öösel olin ära kuulanud Mendelssohni "Suveöö unenäo" (see on muuseas üks mu lemmikteoseid üldse), 3 Bachi süiti soolotšellole Yo-Yo Ma esituses, Laura "Ultra" ja lugematul arvul noorusaegseid laule 80ndatest ja 90ndate algusest. Siis otsustasin, et aitab - kunagi oli  aeg, mil õigupoolest mitte miski ei olnud liiga hullumeelne. Ja kohe kindlasti mitte ei ole seda öösel söögi tegemine. Miks siis mitte midagi valmis teha, näiteks riisiputru desserdi jaoks, niikuinii oli tänane graafik kah liiga tihe. Järjekordselt leidis tõstust, et ei maksa ikka üritada kõiki asju korraga teha. Minu ette läbikukkumisele määratud üritus enam-vähem korraga leiba küpsetada, desserti pildistada, arvuti taga tööd teha ja televiisorist suusatamist vaadata lõppes leiva solvumisega, misjärel ta  otsustas tavapärasest 3 korda lühema kerkimisaja järel vormist lahkuda. Põranda, tooli ja ahju küürimine ei olnud üldsegi lõbus.  Konkreetse tõuke riisidesserdiks andis kooskokkamine #23 @ Nami-nami - riisidesserdid ja magusad küpsetised, kuigi retsept - rootslaste riisipudrulembuse ja crème brûlée ristamise tulemus - oli mul juba ammuilma ära märgitud .